Haraldur Benediktsson , þingmaður Sjálfstæðisflokksins , sagði góða samstöðu innan ríkisstjórnarinnar og fagnaði samstarfinu í eldhúsdagsumræðum á Alþingi . Hann notaði ræðuna sína til að gagnrýna ríkisstjórn Sjálfstæðisflokks , Viðreisnar og Bjartrar framtíðar fyrir fyrirætlanir um að hækka virðisaukaskatt á ferðaþjónustu . Telur hann að sú aðgerð hefði getað valdið harkalegum samdrætti ferðaþjónustu ólíkt því sem nú hefði gerst . Þar vitnaði þingmaðurinn til samdráttar í ferðaþjónustu undanfarið í kjölfarið af falli WOWair . Hann velti fyrir sér hvert svigrúmið hefði verið til að bregðast við samdrættinum ef þessar ákvarðanir hefðu gengið eftir „ Ef ekki væri þetta svigrúm hefðum við verið að tala um erfiðari stöðu . “ „ Það er ástæða að nefna þetta því vissulega er ekki sjálfgefið að samstarf líkt og við höfum í þessari ríkisstjórn gangi upp , ” sagði hann um ríkistjórnarsamstarf VG , Sjálfstæðisflokks og Framsóknarflokks . Hann sagði stjórnina hafa nýtt tímann vel og myndað gott svigrúm þar sem hagvaxtarskeið væri á enda .